
ŠAKIŲ RAJONO SAVIVALDYBĖS  TARYBA

SPRENDIMAS

DĖL GYVENAMŲJŲ PATALPŲ SU PRIKLAUSINIU, ESANČIŲ KUDIRKOS NAUMIESČIO MIESTE, VYTAUTO G. 55-2, PRIVATIZAVIMO
2012 m. kovo 29 d. Nr. T-144
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 17 str. 2 d. 1 p. ir Valstybės paramos būstui įsigyti ar išsinuomoti bei daugiabučiams namams atnaujinti (modernizuoti) įstatymo (Žin., 1992, Nr.14-378; 2002, Nr. 116-5188) 12 str. 2 d. 3 p., Vyriausybės 2001 m. rugpjūčio 21 d. nutarimu Nr. 1013 (Žin., 2001, Nr.73-2580; 2005, Nr. 149-5427; 2009, Nr. 26-1018) patvirtintos Savivaldybės (valstybės) gyvenamųjų patalpų ir pagalbinio ūkio paskirties pastatų privatizavimo (pardavimo) ir lėšų, gautų už privatizuojamas (parduodamas) gyvenamąsias patalpas ir pagalbinio ūkio paskirties pastatus, apskaitos ir naudojimo tvarkos aprašo 3 str., nusprendžia:


1. Parduoti sutuoktiniams Romui Lapinskui ir Danutei Lapinskienei bendrosios jungtinės sutuoktinių nuosavybės teise gyvenamąsias patalpas – butą (unikalus numeris 8492-6001-0016:0002, bendras plotas 41.16 kv. m, pastato, kuriame yra butas, pažymėjimas plane 1 A1/p), su ½ ūkinio pastato (unikalus Nr. 8492-6001-8027, pažymėjimas  plane 2I1/p, užstatytas plotas 47 kv. m), esančias Kudirkos Naumiesčio mieste, Vytauto g. 55-2, už 3 926 (tris tūkstančius devynis šimtus dvidešimt šešis) litus.

2. Įgalioti rajono savivaldybės administracijos direktorių pasirašyti 1 punkte nurodyto turto pirkimo-pardavimo sutartį ir perdavimo-priėmimo aktą.

